पाटना , 11 नभेम्बरःबिहार बिधान सभा बिसायख'थिनि फिथायआ फोसावजानायनि उनाव सोर गिबि मन्थ्रि जागोन बेखौ लानानै सावरायलायनाया जागायजेनबाय । बिब्दि समावनो लेङाइ गिबि मन्थ्रि एबा बि जे पि दैदेनगिरि सुशिल मदिआ बुंदोंदि बिहारनि गिबि मन्थ्रि महरै नितिश कुमारनि जायगाखौ लानायनि जेबो खोथायानो गैया । बिहारनि बिधान सभा बिसायख'थिआव बि जे पिआ 74 मासियाव देरहानो हादों आरो बि जे पिआ एन दि एननि से नम्बर हान्जा जाबाय । लोगोसे नितिश कुमारनि हान्जा जे डि इउआबो 43 मासि देरहानो हादों । बि जे पिआ गिबि खेब जे डि इउनिख्रुइ बांसिन मासि देरहानो खाबु मोनदों । सुसिल मदिआ बुंदोंदि , नितिस कुमारआनो गिबि मन्थ्रि जानानै थाबाय थागोन , मानोना बेयाव जों खोथा होखानाय दङ' । दा जेबो गोनो - गोथो जानांगौ गैया । बिथाङा आरोबाव बुंबावोदि , मोनसे बिसायख'थियाव मबेबा मोनसे हान्जाया बांसिन आरो मबेबा मोनसे हान्जाया खम देरहाखायो नाथाय जों समान समान बाहागोदारि । बिहार बिधान सभानि 243 मासिनि फिथाय फोसावनायनि उनाव आर जे डि आ बयनिख्रुइबो देरसिन हान्जा जानानै 75 मासि देरहानो हादों , नाथाय बिनि लोगो हान्जा कंग्रेसआ मोन 19 मासिल' देरहानो हादों । बेनि उनाव तेजस्वी यादबनि दैदेननाय जुथाय हान्जाया 110 मासियावनो थाबथानानै आबुं गोहोनि मासि देरहानायनि बादायलायनायाव फेलें जायो । जेराव बि जे पिआ मोन 74 मासि देरहानो हानानै नैथि बांसिन मासि देरहानाय हान्जा जादों आरो जे डि इउआ 43 मासि देरहानो हानानै थामथि बांसिन मासि देरहानाय हान्जा जानो हायो । बेजों लोगोसे एन डि एनि जुथाय हान्जा एइस ए एम ( एस ) आ मोन 4 आरो भि आइ पिआ मोन 4 मासि देरहानानै नीतीश कुमारनि दैदेननाय एन डि एआ 125 मासि देरहानायजों लोगोसे सरकार दानायनि आबुं गोहोसिम सहैनो हानायाव जाफुंसारो । 
बिहारआव फिन एन डि ए नि सरकार